**1. sz. melléklet: Versenyszabályzat**

**Postás Sárkányhajó verseny 2025. szeptember 6. szombat**

1. **A verseny szabályai**

* A sárkányhajó versenyen kizárólag a Magyar Posta dolgozói indulhatnak.
* Minden csapatkapitánynak ki kell töltenie a felelősségvállalási nyilatkozatot, melyen szerepel a csapattagok aláírása.
* Ezt a felelősségvállalási nyilatkozatot a verseny megkezdése előtt a csapatkapitányok a csapatkapitányi megbeszélésre magukkal hozzák. (a csapatkapitányi megbeszélés időpontját a versenyzési rend, a forgatókönyv tartalmazza, melyet korábban megküldünk)
* A versenyen a hajóba csak a felelősségvállalási nyilatkozaton feltüntetett 18 fő evezős és 1 fő dobos (csere esetén a 2 fő csere evezős) szállhat be, kizárólag ők indulhatnak a versenyen.
* A 2 fő csere evezős nevét a felelősségvállalási nyilatkozat hátoldalára kérjük felírni! A név mellett az aláírás is szerepeljen!
* A futamok előtt a cseréket nem kell külön bejelenteni. Az evezősök létszámára és nemére vonatkozó szabály a 3. pontban „evezősök a sárkányhajóban” olvasható.
* A csapat legénységét ellenőrizzük a verseny során, ezért minden csapattagnak (ideértve a dobost is) szükséges a személyi igazolvány/Postás igazolvány.
* A csapatkapitány felelős azért, hogy ezen a napon, versenyképes állapotban levő evezősök üljenek be a hajóba.

**2. Versenytáv**

A sárkányhajó versenyen a pálya adottságaitól függően a pálya kijelölése a szervezők feladata. (kb.120-150 méter pályán lehet evezni a Rukkel-tavon)

**3. Evezősök a sárkányhajóban**

* A csapat létszáma 19 fő, melyből 18 fő evezős + 1 fő dobos. Ettől eltérő csapatlétszámú hajó nem indulhat a futamban. A létszámot a kormányos minden futam előtt ellenőrzi.
* A legénység összetételében minimum **6 fő női evezős** vegyen részt.
* A verseny során minden versenyző kötelezően a rendező által biztosított eszközöket használhatja
* A dobos bármilyen nemű lehet. Amennyiben a dobos is nő, ettől függetlenül meg kell lennie rajta kívül a 6 fő női evezősnek.

**4. Kötelezettségvállalás**

A versenyt levezető szakemberek a versenyző csapatok felkészítésében nem vállalhatnak tréningvezetéseket, különös tekintettel a pártatlanságra!

A sárkányhajó versenyen a meghatározott keretek és szabályok betartása biztosítják a tiszta versenyzést. A szabályt mellőző csapat kizárásra kerül a versenyből.